RAWIRI WAITITI (Co-Leader—Te Paati Māori) (remote): Tēnā koe e te Pīka, otirā, tēnā tātou katoa. Tēnā tātou i te āhuatanga o ō tātou mate. Ngā mate huhua o te wā, otirā koutou i runga i te rāngai rangatira, te rāngai atua ki tua o paerangi. Haere, whatungaro atu rā. Nei rā te mihi ki a mana whenua, Te Ati Awa, Ngāti Toa Rangatira, Taranaki Whānui, tēnei te mihi aroha ki a koutou. Ko te raukura ka mau ki te ringa, ko te aroha ka mau ki te ngākau.